 ಮುಖ್ಯವಾಗಿ ಬೆಳೆಯುತ್ತಿರುವ ಆರ್ಥಿಕತೆಯೊಂದಿಗೆ ಇತ್ತೀಚಿನ ವರ್ಷಗಳಲ್ಲಿ ಅಲ್ಬರ್ಟವು ತೀವ್ರಗತಿಯ ಅಭಿವೃದ್ಧಿಯನ್ನು ಕಾಣತೊಡಗಿತು. 2003 ಮತ್ತು 2004ರ ನಡುವೆ ಈ ಪ್ರಾಂತ್ಯವು ತೀವ್ರಗತಿಯ ಜನನಪ್ರಮಾಣ (ಬ್ರಿಟಿಷ್ ಕೊಲಂಬಿಯದ ಬೃಹತ್ ಪ್ರಾಂತ್ಯಗಳ ಜೊತೆ ಹೋಲಿಸಿದಾಗ), ವಲಸೆ ಪ್ರಮಾಣ ಮತ್ತು ಇತರ ಪ್ರಾಂತ್ಯಗಳಿಗೆ ಹೋಲಿಸಿದಾಗ ತೀವ್ರ ಪ್ರಮಾಣದ ಅಂತರ್‌ಪ್ರಾಂತೀಯ ವಲಸೆಯನ್ನು ತೋರಿಸುತ್ತಿತ್ತು. 
ಒಟ್ಟು ಜನಸಂಖ್ಯೆಯ ಸುಮಾರು 81% ಜನರು ನಗರ ಪ್ರದೇಶದಲ್ಲೇ ವಾಸವಾಗಿದ್ದು ಕೇವಲ 19% ಜನರು ಗ್ರಾಮೀಣ ಪ್ರದೇಶದಲ್ಲಿ ವಾಸಿಸುತ್ತಾರೆ. ಕಾಲ್ಗರಿ-ಎಡ್ಮಾಂಟನ್ ಕಾರಿಡಾರ್ ಎಂಬುದು ಹೆಚ್ಚಿನ ಪ್ರಮಾಣದಲ್ಲಿ ನಗರೀಕರಣಗೊಂಡ ಪ್ರದೇಶವಾಗಿದ್ದು ಇದು ಕೆನಡದ ಜನನಿಬಿಡ ಪ್ರದೇಶಗಳಲ್ಲೊಂದಾಗಿದೆ. ಆಲ್ಬರ್ಟದ ಹೆಚ್ಚಿನ ನಗರ ಮತ್ತು ಪಟ್ಟಣಗಳು ಇತ್ತೀಚಿನ ಚರಿತ್ರೆಯಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಪ್ರಗತಿಯನ್ನು ಕಂಡಿವೆ. ಕಳೆದ ಶತಮಾನಗಳಲ್ಲಿ ಅಲ್ಬರ್ಟದ ಜನಸಂಖ್ಯೆಯು 1901ರಲ್ಲಿ 73,022 ರಿಂದ ಬೆಳೆದು 2001ರಲ್ಲಿ ಅದು 2,974,807 ಆಗಿತ್ತು ಮತ್ತು 2006ರ ಜನಗಣತಿಯಂತೆ, ಇದು 3,290,350 ಆಗಿದೆ.

2006ರ ಜನಗಣತಿಯು ಸೂಚಿಸಿದಂತೆ, ಆಲ್ಬರ್ಟದ ಒಟ್ಟು ಜನಸಂಖ್ಯೆಯಲ್ಲಿ 2,576,670 ಸ್ಥಳೀಯರಿಗೆ ಇಂಗ್ಲಿಷ್‌ ಭಾಷೆಯೇ ಮಾತೃಭಾಷೆಯಾಗಿದ್ದು ಇದು ಒಟ್ಟು ಆಲ್ಬರ್ಟ ಪ್ರಾಂತ್ಯದ ಜನಸಂಖ್ಯೆಯ 79.99% ಭಾಗವಾಗಿದೆ. ವಿವಿಧ ಚೈನಾದ ಭಾಷೆಗಳು ನಂತರದ ಸಾಮಾನ್ಯ ಮಾತೃಭಾಷೆಗಳಾಗಿದ್ದು 97,275 ಸ್ಥಳೀಯ ಜನರು ಈ ಭಾಷೆಗಳನ್ನು ಬಳಸುತ್ತಿದ್ದಾರೆ. (3.02%). 84,505 ಸ್ಥಳೀಯ ಜನರು ಬಳಸುವ ಜರ್ಮನ್ ಭಾಷೆಯು ಇದರ ನಂತರದ ಮಾತೃಭಾಷಾ ಸ್ಥಾನವನ್ನು ಪಡೆದಿದ್ದು, 61,225 (1.90%) ಜನರು ಬಳಸುವ ಫ್ರೆಂಚ್ ಭಾಷೆಯು ಕೊನೆಯ ಸ್ಥಾನದಲ್ಲಿದೆ.
36,320 ಸ್ಥಳೀಯ ಜನರು ಮಾತನಾಡುವ ಪಂಜಾಬಿ (1.13%); 29,740 (0.92%) ಜನರು ಮಾತನಾಡುವ ಟಗಾಲಾಗ್, 29,455 (0.91%) ಜನರು ಮಾತನಾಡುವ ಯುಕ್ರೈನಿಯನ್, 29,125 (0.90%)ಜನರು ಮಾತನಾಡುವ ಸ್ಪಾನಿಶ್, 21,990 (0.68%) ಜನರು ಮಾತನಾಡುವ ಪೋಲಿಶ್, 20,495 (0.64%) ಜನರು ಮಾತನಾಡುವ ಅರೇಬಿಕ್, 19,980 (0.62%) ಜನರು ಮಾತನಾಡುವ ಡಚ್, ಮತ್ತು 19,350 (0.60%) ಜನರು ಮಾತನಾಡುವ ಮಿಯಟ್ನಮೀಸ್ ಇತರ ಮಾತೃಭಾಷೆಗಳು(ಇಳಿಮುಖ ಕ್ರಮದಲ್ಲಿ). ಅತೀ ಸಾಮಾನ್ಯವಾದ ಮೂಲನಿವಾಸೀ ಭಾಷೆಯು 17,215 (0.53%) ಜನರು ಮಾತನಾಡುವ "ಕ್ರೀ". 13,095 (0.41%) ಜನ ಮಾತನಾಡುವ ಇಟಾಲಿಯನ್, 11,275 (0.35%) ಜನ ಮಾತನಾಡುವಉರ್ದು, 10,845 (0.33%) ಜನರು ಮಾತನಾಡುವ ಕೊರಿಯನ್, 8,985 (0.28%) ಜನರು ಮಾತನಾಡುವ ಹಿಂದಿ, 7,700 (0.24%) ಜನರು ಮಾತನಾಡುವ ಪರ್ಷಿಯನ್, 7,205 (0.22%) ಜನರು ಮಾತನಾಡುವ ಪೋರ್ಚುಗೀಸ್, 6,770 (0.21%) ಜನರು ಮಾತನಾಡುವ ಹಂಗೇರಿಯನ್ ಇವು ಇನ್ನಿತರ ಸಾಮಾನ್ಯ ಮಾತೃಭಾಷೆಗಳು.<br>

ಆಲ್ಬರ್ಟ ಪ್ರಧಾನವಾದ ಜನಾಂಗೀಯ ವೈವಿಧ್ಯತೆಯನ್ನು ಹೊಂದಿದೆ. ಕೆನಡದ ಇತರ ಭಾಗಗಳಲ್ಲಿ ನೆಲೆಸಿರುವ ವಲಸೆಗಾರರಲ್ಲಿ ಹೆಚ್ಚಿನವರು ಇಂಗ್ಲೆಂಡ್‌, ಸ್ಕಾಟ್‌ಲ್ಯಾಂಡ್, ಐರ್ಲ್ಯಾಂಡ್ ಮತ್ತು ವೇಲ್ಸ್ ಮೂಲದವರು. ಆದರೆ ಯುರೋಪಿನ ಇತರ ಭಾಗಗಳಾದ, ವಿಶೇಷವಾಗಿ ಜರ್ಮನ್ಸ್, ಫ್ರೆಂಚ್, ಯುಕ್ರೇನಿಯನ್ಸ್ ಮತ್ತು ಸ್ಕಾಂಡಿನೇವಿಯನ್ಸ್‌ಗಳಿಂದ ಬಂದವರೇ ಬಹಳಷ್ಟು ಜನರು. ಅಂಕಿಅಂಶಗಳ ಪ್ರಕಾರ ಪಶ್ಚಿಮ ಕೆನಡದಲ್ಲಿ ಆಲ್ಬರ್ಟವು ಅತೀ ದೊಡ್ಡಪ್ರಮಾಣದಲ್ಲಿ (ಶೇಕಡಾ ಎರಡು) ಫ್ರಾಂಕೋಫೋನ್‌ಗೆ ಆಶ್ರಯ ನೀಡಿದ ಜಿಲ್ಲೆಗಳಲ್ಲಿ ಎರಡನೇ (ಮನಿಟೋಬದ ನಂತರದ) ಸ್ಥಾನದಲ್ಲಿದೆ. ಇದಕ್ಕೆ ಅಪಚಾರವೆಂಬಂತೆ, ಕೆಲವು ಆಲ್ಬರ್ಟನ್‌ಗಳು ಫ್ರೆಂಚ್ ಭಾಷೆಯೇ ತಮ್ಮ ಮಾತೃಭಾಷೆಯೆಂದು ಪ್ರತಿಪಾದಿಸಿದ್ದಾರೆ. ಫ್ರೆಂಚ್ ಮಾತನಾಡುವ ಹೆಚ್ಚಿನ ಆಲ್ಬರ್ಟ್‌ವಾಸಿಗಳು ಈ ಪ್ರಾಂತ್ಯದ ಮಧ್ಯ ಮತ್ತು ವಾಯುವ್ಯ ಭಾಗದಲ್ಲಿ ನೆಲೆಸಿದ್ದಾರೆ. 
2006ರ ಕೆನಡದ ಜನಗಣತಿಯಲ್ಲಿ ವರದಿಯಾದಂತೆ, ಆಲ್ಬರ್ಟ್‌ವಾಸಿಗಳಲ್ಲಿ 885,825 ಇಂಗ್ಲಿಷ್ (27.2%); 679,705 ಜರ್ಮನ್ (20.9%); 667,405 ಕೆನಡಿಯನ್ (20.5%); 661,265 ಸ್ಕಾಟಿಷ್ (20.3%); 539,160 ಐರಿಷ್ (16.6%); 388,210 ಫ್ರೆಂಚ್ (11.9%); 332,180 ಯುಕ್ರೇನಿಯನ್ (10.2%); 172,910 ಡಚ್ (5.3%); 170,935 ಪೋಲಿಷ್ (5.2%); 169,355 ಉತ್ತರ ಅಮೇರಿಕಾದ ಭಾರತೀಯರು(5.2%); 144,585 ನಾರ್ವೆಜಿಯನ್ (4.4%); ಮತ್ತು 137,600 ಚೀನಿಯರು (4.2%) ಅತೀ ಸಾಮಾನ್ಯವಾಗಿ ರೂಪುಗೊಂಡ ಜನಾಂಗಗಳು. (ಪ್ರತಿಯೊಬ್ಬ ವ್ಯಕ್ತಿಯೂ ತನಗೆ ಅನ್ವಯಿಸುವ ಎಲ್ಲಾ ಜನಾಂಗೀಯ ಸಂಬಂಧಗಳನ್ನು ಆರಿಸಿಕೊಳ್ಳಬಹುದು)."" 
ಬ್ರಿಟಿಷ್ ಮೂಲದ ಜನಾಂಗಗಳಲ್ಲಿ ಸ್ಕಾಟ್‌ಗಳು ಸ್ಕಾಟಿಷ್ ಮೂಲ ಹೊಂದಿರುವ ಕಾಲ್‌ಗ್ರಿ, ಆರ್‌ಡ್ರೀ, ಕೇನ್ಮೊರೆ ಮತ್ತು ಬೇನ್ಫ್ ಮುಂತಾದ ಹಲವು ನಗರಗಳ ಹೆಸರುಗಳೊಂದಿಗೆ, ಸ್ಥಳ-ಹೆಸರುಗಳು ಮತ್ತು ಪಟ್ಟಣಗಳ ಬಲವಾದ ಪ್ರಭಾವವನ್ನು ಹೊಂದಿವೆ. 

ಜನಸಂಖ್ಯೆಯ ಶೇಕಡಾ 13.9ರಷ್ಟು ಅಲ್ಪಸಂಖ್ಯಾತರನ್ನು ಹೊಂದಿರುವ ಬ್ರಿಟಿಷ್ ಕೊಲಂಬಿಯ ಮತ್ತು ಒಂಟಾರಿಯೋಗಳ ನಂತರ, ಪ್ರಾಂತೀಯ ವೈವಿಧ್ಯತೆಯಿಂದ ಕೂಡಿದ ಇತರ ಪ್ರಾಂತ್ಯಗಳಲ್ಲಿ ಆಲ್ಬರ್ಟವು ಮೂರನೇ ಸ್ಥಾನದಲ್ಲಿದೆ. ಎಡ್‌ಮಾಂಟನ್ ಮತ್ತು ಕಾಲ್ಗರಿ ಜನಸಂಖ್ಯೆಯಲ್ಲಿ ಸುಮಾರು ನಾಲ್ಕನೇ ಒಂದು ಭಾಗದ ಜನರು ಅಲ್ಪಸಂಖ್ಯಾತರ ವರ್ಗಕ್ಕೆ ಸೇರಿದವರಾಗಿದ್ದಾರೆ.
ಜನಸಂಖ್ಯೆಯ 5.8% ಜನರು ಮೂಲನಿವಾಸಿಗಳು, ಇವರಲ್ಲಿ ಅರ್ಧದಷ್ಟು ಜನರು ಉತ್ತರ ಅಮೇರಿಕಾದ ಭಾರತೀಯರು ಮತ್ತು ಉಳಿದರ್ಧ ಜನರು ಮೆಟಿಸ್(ಮಿಶ್ರ ಜನಾಂಗದ ವ್ಯಕ್ತಿಗಳು). ಸಣ್ಣ ಸಂಖ್ಯೆಯಲ್ಲಿ ಉತ್ತರ ಅಮೇರಿಕಾದ ಎಸ್ಕಿಮೋಗಳೂ ಆಲ್ಬರ್ಟದಲ್ಲಿ ಕಂಡುಬರುತ್ತಾರೆ. ಮೂಲನಿವಾಸೀ ಗುರುತುಳ್ಳ ವ್ಯಕ್ತಿಗಳ ಪ್ರಮಾಣವು ಆಲ್ಬರ್ಟದ ಜನಸಂಖ್ಯೆಯ ಪ್ರಮಾಣದ ವೇಗಕ್ಕಿಂತ ವೇಗವಾಗಿ ಬೆಳೆಯುತ್ತಿದೆ.
2001ರ ಕೆನಡದ ಜನಗಣತಿಯ ಪ್ರಕಾರ ದೊಡ್ಡ ಧಾರ್ಮಿಕ ಸಮುದಾಯವು ರೋಮನ್ ಕ್ಯಾಥೋಲಿಕ್. ಇದು ಒಟ್ಟು ಜನಸಂಖ್ಯೆಯ ಶೇಕಡಾ 25.7ರಷ್ಟು ಜನರನ್ನು ಹೊಂದಿದೆ. ಎರಡನೇ ಅತೀ ದೊಡ್ಡ ಪ್ರಮಾಣದ ಕೆನಡಾದ ಅಧಾರ್ಮಿಕ ಸಮುದಾಯ (ಬ್ರಿಟಿಷ್ ಕೊಲಂಬಿಯದ ನಂತರ) ನ್ನೂ ಆಲ್ಬರ್ಟ್ ಹೊಂದಿದ್ದು ಇದು ಒಟ್ಟು ಜನಸಂಖ್ಯೆಯ 23.1% ದಷ್ಟು. ಉಳಿದವರಲ್ಲಿ, 13.5% ಜನರು ತಮ್ಮಷ್ಟಕ್ಕೆ ತಾವೇ ಕೆನಡದ ಯುನೈಟೆಡ್ ಚರ್ಚ್‌ಗೆ ಸೇರಿದವರೆಂದು ಗುರುತಿಸಿಕೊಂಡಿದ್ದಾರೆ, ಇವರಲ್ಲಿ 5.9% ಜನರು ಆಂಗ್ಲೀಯರು. ಲ್ಯೂಥರನ್‌ಗಳು ಒಟ್ಟು ಜನಸಂಖ್ಯೆಯ 4.8% ರ ಪ್ರಮಾಣ ಹೊಂದಿದ್ದರೆ, ಬ್ಯಾಪ್ಟಿಸ್ಟ್ಸ್‌ರು ಒಟ್ಟು ಜನಸಂಖ್ಯೆಯ 2.5%.ರಷ್ಟು ಮಾತ್ರ.

ಉಳಿದವರು ವಿಸ್ತೃತವಾದ ವೈಧ್ಯತೆ ಹೊಂದಿರುವ ಬೇರೆ ಬೇರೆ ಧಾರ್ಮಿಕಸಮುದಾಯದ ಸದಸ್ಯರಾಗಿದ್ದಾರೆ, ಇವರಲ್ಲಿ ಯಾವೊಂದು ಸಮುದಾಯವೂ ಒಟ್ಟು ಜನಸಂಖ್ಯೆಯ 2% ರಷ್ಟನ್ನೂ ಒಳಗೊಂಡಿರುವುದಿಲ್ಲ. ಅಲ್ಭರ್ಟದ ಮಾರ್ಮನ್‌ರು ಪ್ರಾಂತ್ಯದ ದಕ್ಷಿಣದ ತುತ್ತತುದಿಯಲ್ಲಿ ವಾಸವಾಗಿದ್ದು ಇವರು ಒಟ್ಟು ಜನಸಂಖ್ಯೆಯ 1.7% ರಷ್ಟು ಪ್ರಮಾಣದಲ್ಲಿದ್ದಾರೆ. ಅಲ್ಬರ್ಟದಲ್ಲಿ ಮೆಮೊನೈಟ್ಸ್‌ನಂತಹ ಅನಬಾಪಿಸ್ಟ್ ಪಂಥಕ್ಕೆ ಸಂಬಂಧಿಸಿದಂತಹ ಹುಟ್ಟರೈಟ್‌ಗಳ ಜನಾಂಗವೂ ವಾಸಿಸುತ್ತಿದೆ (ಹುಟ್ಟರೈಟ್‌ ಸಮುದಾಯದ ಪ್ರಮಾಣವು ಒಟ್ಟು ಜನಸಂಖ್ಯೆಯ ಶೇಕಡಾ 0.4ರಷ್ಟು, ಮೆನ್ನೋಟಿಸ್ ಸಮುದಾಯದ ಪ್ರಮಾಣವು 0.8%) ಮತ್ತು "ಏಳನೇ ದಿನದ ಪುನರಾಗಮನವಾದಿ" ಗಳು 0.3%.ರಷ್ಟು. ಪೂರ್ವ ಯೂರೋಪಿನ ವಲಸೆಗಾರಿಕೆಯ ವೇಳೆ ನಡೆದ ಉಯಿಲಿನಂತೆ, ಎಡ್ಮಾಂಟನ್‌ನ ಯೂಕ್ರೈನಿಯನ್ ಕ್ಯಾಥೋಲಿಕ್ ಇಪಾರ್ಚಿ ಮತ್ತು ಎಡ್ಮಾಂಟನ್ ನೆಲೆಯುಳ್ಳ ಕೆನಡದ ಪಾಶ್ಚಿಮಾತ್ಯ ಪ್ರಾಂತ್ಯಗಳಲ್ಲಿನ ಯೂಕ್ರೈನಿಯನ್ ಒರ್ಥೋಡೋಕ್ಸ್ ಚರ್ಚ್‌ಗಳನ್ನೊಳಗೊಂಡ ಹಲವು ಬೈಸ್ಯಾಂಟಿನ್ ಶೈಲಿಯ ಚರ್ಚ್‌ಗಳು ಆಲ್ಬರ್ಟದಲ್ಲಿವೆ.

ಮುಸಲ್ಮಾನರು, ಸಿಕ್ಕರು ಮತ್ತು ಹಿಂದೂಗಳು ಅಲ್ವರ್ಟದಲ್ಲಿ ವಾಸವಾಗಿದ್ದಾರೆ. ಒಟ್ಟು ಜನಸಂಖ್ಯೆಯ 1.7% ಜನ ಮುಸಲ್ಮಾನರು, 0.8% ಜನ ಸಿಕ್ಕರು, ಮತ್ತು 0.5%. ಜನರು ಹಿಂದೂಗಳು. ಇವರಲ್ಲಿ ಹೆಚ್ಚಿನವರು ಇತ್ತೀಚೆಗೆ ವಲಸೆಬಂದವರು, ಆದರೆ ಉಳಿದವರು ಪ್ರೈರಿ ಪ್ರಾಂತ್ಯದ ವಸಾಹತುಗಾರರ ಮನೆತನದವರು. ಕೆನಡದ ಪುರಾತನ ಮಸೀದಿ "ಆಲ್ ರಶೀದ್ ಮಾಸ್ಕ್ಯೂ" ಎಡ್‌ಮಾಂಟನ್‌ನಲ್ಲಿದೆ. ಆದರೆ, ಅತೀ ದೊಡ್ಡ ಮಸೀದಿ, "ದಿ ಬೈಟನ್ ನೂರ್ ಮಾಸ್ಕ್ಯು" ಕಾಲ್ಗರಿಯಲ್ಲಿದೆ. ಜ್ಯೂಗಳು ಆಲ್ಬರ್ಟದ ಒಟ್ಟು ಜನಸಂಖ್ಯೆಯ 0.4% ಪ್ರಮಾಣದಲ್ಲಿದ್ದಾರೆ. ಅಲ್ಬರ್ಟದ ಹೆಚ್ಚಿನ 13,000 ಜ್ಯೂಗಳು ಕಾಲ್ಗರಿ (7,500) ಮತ್ತು ಎಡ್‌ಮಾಂಟನ್‌‌ನಲ್ಲಿ (5,000)ವಾಸವಾಗಿದ್ದಾರೆ.

ಸಂಸ್ಕೃತಿ
ಕೃಷಿ ಮತ್ತು ಅರಣ್ಯ
ಜನಸಂಖ್ಯಾಶಾಸ್ತ್ರ
ತೆರಿಗೆ ವಿಧಿಸುವಿಕೆ